section_heading: Emitiranje
paragraph_text: U travnju 2020. prijenos serije ponovno je obustavljen na neodređeno vrijeme zbog pandemije COVID-19 u Japanu i mjera prevencije koje su iz nje proizašle poput socijalnog distanciranja i samoizolacije, što je dovelo do usporavanja rada na bezbroj animiranih produkcija u Japanu. Nakon otprilike mjesec i pol dana, 31. svibnja 2020., službeni Twitter račun animea najavljuje da će se prijenos epizoda nastaviti redovito od 7. lipnja 2020.